**Ələddin** — Qay Ritçi tərəfindən rejissorluq edilən, ssenarisi Con Avqust tərəfindən yazılan və Walt Disney Pictures tərəfindən istehsal olunan Amerikan musiqili fantaziya filmi. Disneyin 1992-ci ildəki eyni adlı bir animasiya filminin canlandırılmış halıdır. Bu film, öz növbəsində, 1001 gecədən gələn epik ərəb folkloruna əsaslanır. Rollarda Mena Məsud, Uill Smit, Naomi Skot, Marvan Kenzari, Navid Neqaban, Nasim Pedrad və Bill Maqnussen iştirak edir.

Filmin mövzusu
--------------

Ələddin oğurluqla məşğul olan cavan oğlandır. Həyat tərzinə baxmayaraq, onun qəlbi təmizdir, mərhəmətli və mehribandır. Ələddini həyatı atası tərəfindən zorla evləndirilmək istənilən bir qızla tanış olandan sonra dəyişir. Bu qız sultanın qızı şahzadə Casmin idi.

Kral sarayına Casmini görmək üçün gizlicə girən Ələddin sultanın məsləhətçisi Cəfər tərəfindən tutulur. Ələddinin macərası Cəfərlə rastlaşandan sonra başlayır. Cəfər ondan möcüzələr mağarasındakı lampanı gətirməsini istəyir və mağaradakı ləl-cəvahirata əl vurmaması üçün tənbehləyir. Əvəzində isə Ələddinə böyük sərvət vəd edir  Ələddin orada çox qəribə başqa bir şey — uçan xalça da tapır. Xalçanın üzərindəki ağır qayanı götürəndən sonra xalça ilə həmişəlik dostlaşır. Ələddin lampanı götürərkən meymunu Abu dayana bilmir və dəyərli daşlardan birini götürür. Bu zaman mağaraya lavalar axmağa başlayır və mağara çökür. Amma Ələddin lampanı götürə bilir.

Lampa sehrlidir və içindəki cin Ələddinə 3 arzu şansı verir. Ələddinin birinci arzusu mağaradan çıxmaq, ikincisi isə sultan olmaq olur.

Filmin sonrakı gedişatında Cəfər lampanı oğurlayır. Cəfərin ilk diləyi sultan olmaq olur. Ancaq Casmin  əsgərlərə sədaqətlərini xatırladaraq onları Cəfərə qarsı qaldırır. Cəfərin ikinci arzusu dünyanın ən güclü sehirbazı olmaq olur. O, bu gücüylə Ələddini və Abunu soyuq ölkəyə göndərir və Casmini onunla evlənməyə məcbur edir. Ancaq cin Ələddini geri gətirir. Ələddin Cəfəri cindən zəif olduğu üçün ələ salır. Buna görə də Cəfər kainatda ən güclü varlıq olmağı arzu edir. Beləliklə, Cəfər cin kimi lampaya həbs edilir.

Sonda Ələddinin üçüncü istəyi cinin azad olması olur. Cin insan olaraq Casminin xidmətçisi ilə, Ələddin isə Casminlə evlənir.

İstinadlar
----------

1. 1 2 3 4  *Blanc J.* AlloCiné (fr.). 1993.
2. ↑  .
3. ↑  Première (fr.). 1976.
4. 1 2 3  *Kit B.* Disney's Live-Action 'Aladdin' Enlists Guy Ritchie to Direct (ing.). // *The Hollywood Reporter* / J. Min LA: Penske Media Corporation, 2016. ISSN 0018-3660
5. ↑  .
6. 1 2  .
7. ↑  .
8. ↑  .
9. 1 2 3 4 5 6 7 8 9 10  Box Office Mojo (ing.). 1999.
10. ↑  IMDb (ing.). 1990.

Xarici keçidlər
---------------

| ⛭Ələddin |
| --- |
| Cizgi filmləri | Ələddin (1992) • Cəfərin qayıdışı (1994) • Ələddin və quldurların kralı (1996) |
| Mahnılar | "Arabian Nights" • "One Jump Ahead" • "One Jump Ahead (Reprise)" • "Proud of Your Boy" • "Friend Like Me" • "Prince Ali" • "A Whole New World" • "Prince Ali (Reprise)" |
| Seriallar | Ələddin • Herkules və Ərəb gecələri • Şahzadənin möcüzəli hekayələri: Arzunu izlə |
| Video oyunlar | Disney’s Aladdin (Virgin Interactive) • Disney’s Aladdin (Capcom) • Disney's Aladdin in Nasira’s Revenge • Aladdin’s Chess Adventures • Aladdin’s Magic Carpet Racing |
| Personajlar | Ələddin • Jasmin • Cin • Tutuquşu Yaqo • Mozenrat |
| Müzikllar | Ələddin (müzikl) • Aladdin, Jr. |
| Ədəbiyyat | Ələddin • Min bir gecə |
| Digər mövzular | Ələddin (komikslər) • Bağdad oğrusu |